Уладзіслаў Эдуардавіч – актыўны ўдзельнік розных навукова-практычных канферэнцый. Так, яго работа “Новае ў методыцы выкладання хімічных і экалагічных дысцыплін” была адзначана дыпломам І ступені на адной з рэгіянальных міжуніверсітэцкіх канферэнцый. Акрамя таго, настаўнік падрыхтаваў і выдаў шэраг метадычных даведнікаў: “Агульная хімія для старшакласнікаў і абітурыентаў”, “Хімія ў літаратуры”, “Выкарыстанне літаратурных твораў на ўроках хіміі”, “Агляд важнейшых металаў”, “Хімія металаў з асновамі электратэхнікі”, “Паходжанне хімічных тэрмінаў” і “Спатканні рэчываў і слоў”.